એની પાછળ લોકવાયકા એવી છે કે પ્રાચીન સમયમાં અહીંની શિવલીંગ ઉપર જે અરબી સમુદ્રની લહેરો આવતી તેમાં દર સાત લહેરે એક લહેર મીઠાપાણીની આવતી અને આ લહેર ગંગા નદીમાંથી આવતી હોવાનું મનાતું અને દર્શને આવતા લોકો પણ આ લહેરની રાહ જોઈ ઉભા રહેતા તેઓ અરબી સમુદ્રમાંથી આવતી એક પછી એક લહેરને ચાખી જોતા અને જ્યારે ગંગા નદીના મીઠાપાણીની લહેર આવતી તેને પોતાના પાત્રમાં ભરી લેતા આમ ગંગા નદીનું પાણી અરબી સમુદ્ર સાથે ભળી અને અહીં સુધી આવતું હોવાથી આ સ્થળનું નામ ગંગેશ્વર પાડવામાં આવ્યું.